অদ্বৈত মল্লবর্মণ
অদ্বৈত মল্লবর্মণ (১লা জানুয়ারি, ১৯১৪- ১৬ই এপ্রিল, ১৯৫১) বাঙালি ঔপন্যাসিক ও সাংবাদিক। তৎকালীন কুমিল্লা জেলার অধীনে ব্রাহ্মণবাড়ীয়া মহকুমার গোকর্ণঘাট গ্রামে জন্মগ্রহণ করেন। "তিতাস একটি নদীর নাম" শিরোনামের একটিমাত্র উপন্যাস লিখে তিনি বাংলা সাহিত্যের চিরস্মরণীয় ও অমর প্রতিভা হিসেবে সবিশেষ স্বীকৃতি লাভ করেন। এই উপন্যাসটি সর্বপ্রথম 'মাসিক মোহাম্মদী' পত্রিকায় প্রকাশিত হয়।
ধোয়ী
তাঁর একটিমাত্র কাব্যগ্রন্থ পবনদূত আবিষ্কৃত হয়েছে। লক্ষ্মণসেন দিগ্বিজয় উপলক্ষে দক্ষিণদেশে মালয় পর্বতের কাছে গেলে কুবলয়বতী নামে এক গন্ধর্বকন্যা তাঁর প্রেমে আসক্ত হয় এবং সে পবন অর্থাৎ বায়ুকে দূত করে তাঁর কাছে প্রেরণ করে। তাই এই কাব্য়গ্রন্থের নাম পবনদূত। এটাই পবনদূত কাব্যের মূল বিষয়বস্ত্ত। কাব্যটি বাঙালি কবিদের রচিত সংস্কৃত দূতকাব্যসমূহের মধ্যে প্রাচীনতম। এই কাব্যটি মন্দাক্রান্তা ছন্দে ১০৪টি শ্লোকে রচিত। এই কাব্যের শেষভাগের একটি শ্লোকে (১০১) গৌড়েন্দ্র লক্ষ্মণসেনকে কবি তাঁর পৃষ্ঠপোষক হিসেবে উল্লেখ করেছেন। কাব্যটিতে কুবলয়বতী ও লক্ষ্মনসেনের প্রেমলীলা ছাড়াও গৌড়সহ ভারতের অন্যান্য কিছু স্থান ও নদনদীর বর্ণনা আছে।